smcproject/ml-wiki-sentences huggingface dataset:
ഫ്രാങ്ക്ലിൻ പിയേഴ്സ് ഇംഗ്ലീഷ് വിലാസം https://ml.wikipedia.org/wiki/Franklin_Pierce ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 സെപ്തംബർ മുതൽ തുടരുന്നു.
അമേരിക്കൻ ഐക്യനാടുകളുടെ 14ആമത്തെ പ്രസിഡന്റായിരുന്നു ഫ്രാങ്ക്ലിൻ പിയേഴ്സ്.
- Franklin Pierce.
ഫ്രാങ്ക്ളിൻ ഡി. റൂസ്‌വെൽറ്റ് ഇംഗ്ലീഷ് വിലാസം https://ml.wikipedia.org/wiki/Franklin_D.
_Roosevelt
അമേരിക്കയുടെ 32-ആമത്തെ പ്രസിഡന്റായിരുന്നു ഫ്രാങ്ക്ളിൻ ഡിലനോ റൂസ്‌വെൽറ്റ് ( 1882 ജനുവരി 30 - 1945 ഏപ്രിൽ 12 ).
FDR എന്ന ചുരുക്കപ്പേരിൽ സാധാരണ അറിയപ്പെടുന്നു.
നാലു തവണ പ്രസിഡന്റ് സ്ഥാനത്തേക്ക് തിരഞ്ഞെടുക്കപ്പെട്ട അദ്ദേഹം 1933 മുതൽ 1945 വരെ അമേരിക്കൻ പ്രസിഡന്റായിരുന്നു.
രണ്ട് തവണയിൽ കൂടുതൽ അമേരിക്കൻ പ്രസിഡന്റായ ഒരേയൊരു വ്യക്തിയാണദ്ദേഹം.
ഐക്യരാഷ്ട്രസഭയ്ക്ക് ആ പേര് നിർദ്ദേശിച്ചു.
അണുബോംബ് നിർമ്മിക്കാൻ അനുമതി കൊടുത്തു(പ്രയോഗിക്കാൻ  അനുമതി കൊടുത്തത് ട്രൂമാൻ ആണ്).
1930-കളിലെ സാമ്പത്തികമാന്ദ്യത്തിനിടയിൽ തൊഴിൽരഹിതർക്ക് ആശ്വാസത്തിനും അമേരിക്കൻ സമ്പദ്‌വ്യവസ്ഥയെ കരകയറ്റാനും സാമ്പത്തിക, ബാങ്കിങ്ങ് വ്യവസ്ഥകളിൽ  മാറ്റങ്ങൾ വരുത്താനുമായി അദ്ദേഹം New Deal ആവിഷ്കരിച്ചു .
വർക്സ് പ്രോഗ്രസ് അഡ്മിനിസ്ട്രേഷൻ (WPA),  നാഷണൽ റിക്കവറി അഡ്മിനിസ്ട്രേഷൻ (NRA),  അഗ്രികൾച്ചറൽ അഡ്ജസ്റ്റ്മെന്റ് അഡ്മിനിസ്ട്രേഷൻ (AAA)  എന്നിവയെല്ലാം ഇക്കാലത്ത് നടപ്പിലാക്കിയവയാണ്.
യുദ്ധം തുടങ്ങുന്നതുവരെ സമ്പദ്‌വ്യവസ്ഥയെ പൂർണ്ണമായി കരകയറ്റാനായില്ലെങ്കിലും റൂസ്‌വെൽറ്റ് തുടങ്ങിയിട്ട ഫെഡറൽ ഡിപ്പോസിറ്റ് ഇൻഷുറൻസ് കോർപ്പറേഷൻ (FDIC), ടെന്നിസ്സീ വാലി അതോറിറ്റി (TVA), സെക്യീരിറ്റീസ് ആൻഡ് എക്സ്ചേഞ്ച് കമ്മീഷൻ (SEC) മുതലായ പദ്ധതികൾ ഇന്നും അമേരിക്കൻ വ്യവസായഘടനയിൽ സുപ്രധാന പങ്കു വഹിക്കുന്നു.
അമേരിക്കയിലെ സാമൂഹികസുരക്ഷാപദ്ധതിയും നാഷണൽ ലേബർ റിലേഷൻസ് ബോർഡും ആരംഭിച്ചതു് അദ്ദേഹം തന്നെ.
രണ്ടാം ലോകമഹായുദ്ധത്തിൽ ബ്രിട്ടൺ അച്ചുതണ്ട് ശക്തികളുമായി യുദ്ധം ചെയ്തപ്പോൾ അമേരിക്ക യുദ്ധത്തിൽ ചേരുന്നതിനുമുമ്പുതന്നെ റൂസ്‌വെൽറ്റ് ചർച്ചിലിനും ബ്രിട്ടീഷ് സൈന്യത്തിനും Lend-Lease വ്യവസ്ഥയിൽ സഹായം നൽകി.
നാട്ടിൽ വിലനിയന്ത്രണവും റേഷനുകളും ആരംഭിക്കുകയും ചെയ്തു.
ജപ്പാൻ പേൾ ഹാർബർ ആക്രമിക്കുകയും ജർമ്മനിയും ഇറ്റലിയും അമേരിക്കയ്ക്കു മേൽ യുദ്ധം പ്രഖ്യാപിക്കുകയും ചെയ്തതോടെ അമേരിക്കയിലെ ജപ്പാനീസ്, ജർമ്മൻ, ഇറ്റാലിയൻ വംശജരെ തുറുങ്കിലടയ്ക്കാൻ കൽപിച്ചു.
റൂസ്‌വെൽറ്റിന്റെയും ഹാരി ഹോപ്കിൻസിന്റെയും കീഴിൽ അമേരിക്ക രണ്ടാം ലോകമഹായുദ്ധകാലത്ത് സഖ്യകക്ഷികൾക്ക് ആയുധങ്ങളെത്തിച്ചുകൊടുക്കുന്ന പ്രധാന രാജ്യമായി മാറി.
അദ്ദേഹത്തിന്റെ കീഴിൽ അമേരിക്കയിൽ വ്യവസായങ്ങൾ വൻ പുരോഗതി നേടുകയും തൊഴിലില്ലായ്മ ഇല്ലാതാക്കുകയും കറുത്തവർഗ്ഗക്കാർക്കും സ്ത്രീകൾക്കും കൂടുതൽ അവസരങ്ങൾ തുറന്നുവരുകയും ചെയ്തു.
സഖ്യകക്ഷികൾ വിജയത്തോടടുത്തപ്പോൾ യാൾട്ട ഉച്ചകോടി, ഐക്യരാഷ്ട്രസഭയുടെ സൃഷ്ടി എന്നിവ വഴി യുദ്ധാനന്തരലോകം കെട്ടിപ്പടുക്കുന്നതിൽ പ്രധാന പങ്കു വഹിച്ചു.
അമേരിക്ക യുദ്ധത്തിൽ ചേർന്നതോടെ സഖ്യകക്ഷികൾ വിജയിക്കുകയും ചെയ്തു.
മഹാന്മാരായ അമേരിക്കൻ പ്രസിഡന്റുമാരിലൊരാളായി റൂസ്‌വെൽറ്റ് എണ്ണപ്പെടുന്നു.
അവസാന വാക്ക്
I have a terrible headache അവലംബം
ഫ്രാങ്കൻസ്റ്റീൻ ഇംഗ്ലീഷ് വിലാസം https://ml.wikipedia.org/wiki/Frankenstein
മേരി ഷെല്ലി രചിച്ച വിശ്വവിഖ്യാതമായ ഒരു നോവലാണ് ഫ്രാങ്കൻസ്റ്റീൻ .
കൃതിയുടെ മുഴുവൻ പേര് ഫ്രാങ്കൻസ്റ്റീൻ, ഓർ ദി മോഡേർൺ പ്രോമിത്യൂസ് ( Frankenstein; or, The Modern Prometheus ) എന്നാണ്.
ലോക സാഹിത്യത്തിൽ ഒരു ക്ലാസിക്കായി ഇതിനെ പരിഗണിക്കുന്നു.
വിക്ടർ ഫ്രാങ്കൻസ്റ്റീൻ എന്ന യുവ ശാസ്ത്രജ്ഞൻ  കീഴ്‌വഴക്കമനുസരിക്കാത്ത ശാസ്ത്ര പരീക്ഷണത്തിലൂടെ സൃഷ്ടിക്കുന്ന ഒരു ജീവിയുടെ കഥയാണിത്.
ഇവർ 18 വയസ്സായപ്പോൾ എഴുതാൻ തുടങ്ങിയ ഈ നോവലിന്റെ ആദ്യപതിപ്പ്  രണ്ട് വർഷത്തിനുശേഷം 1818-ൽ, ലണ്ടനിൽ പ്രസിദ്ധീകരിച്ചു.
ആദ്യപതിപ്പിൽ പേര് വയ്ക്കാതെ പ്രസിദ്ധീകരിച്ചെങ്കിലും 1823 -ൽ ഫ്രാൻസിൽ പുറത്തിറക്കിയ ഇതിന്റെ രണ്ടാം പതിപ്പിലാണ് മേരി ഷെല്ലിയുടെ പേർ പ്രസിദ്ധീകരിച്ചത്.
മേരിഷെല്ലി, 1814 -ൽ യൂറോപ്പിൽ സഞ്ചരിക്കുമ്പോൾ ജർമ്മനിയിലെ റൈൻ നദിക്കരയിൽ ഗേൺഷൈം (Gernsheim) സന്ദർശിക്കുകയുണ്ടായി.
രണ്ടു നൂറ്റാണ്ടുകൾ മുമ്പ് ഒരു ആൽക്കെമിസ്റ്റ്, പരീക്ഷണങ്ങളിൽ ഏർപ്പെട്ടിരുന്ന ഫ്രാങ്കൻസ്റ്റീൻ കൊട്ടാരത്തിൽനിന്ന് 17 കിലോമീറ്റർ (10 മൈൽ) അകലെയുള്ള സ്ഥലമായിരുന്നു ഇത്.
പിന്നീട് അവർ ഈ നോവലിലെ പ്രധാന സംഭവങ്ങൾ നടക്കുന്നതായി പ്രതിപാദിക്കപ്പെടുന്ന സ്വിറ്റ്സർലാന്റിലെ ജനീവയിലേക്കും സഞ്ചരിച്ചു.
സഹയാത്രികരായിരുന്ന പെഴ്സി ബിഷ് ഷെല്ലി , ജോർജ്ജ് ബൈറൺ , ജോൺ പോളിഡോറി എന്നിവർ ഏറ്റവും ഭയാനകമായ നോവൽ ആർക്കാണ് എഴുതാൻ സാധിക്കുകയെന്ന മൽസരം നടത്താൻ തീരുമാനിച്ചു.
ഇതിനെക്കുറിച്ച് ചിന്തിച്ചിരുന്ന മേരി, കുറച്ചുദിവസങ്ങൾക്കുശേഷം ഒരു ശാസ്ത്രജ്ഞൻ കൃത്രിമമായി ജീവൻ സൃഷ്ടിക്കുന്നതായും തന്റെ സൃഷ്ടിയാൽ ഭയചകിതനാകുന്നതായും സ്വപ്നം കണ്ടു.
ഈ സ്വപ്നമാണ് ഫ്രാങ്കൻസ്റ്റീൻ എന്ന നോവലായി പരിണമിച്ചത്.
ഫ്രാങ്ക്ലിൻ പാരിഷ്
ഫ്രാങ്ക്ലിൻ പാരിഷ് ( ഫ്രഞ്ച് : Paroisse de Franklin ) അമേരിക്കൻ ഐക്യനാടുകളിലെ ലൂയിസിയാന സംസ്ഥാനത്തുള്ള ഒരു പാരിഷാണ്.
2010 ലെ സെൻസസ് പ്രകാരം ഈ പാരിഷിലെ ജനസംഖ്യ  20,767 ആണ്.
പാരിഷ് സീറ്റ് വിൻസ്ബോറോയിൽ സ്ഥിതി ചെയ്യുന്നു.
ഐക്യനാടുകളുടെ സ്ഥാപക പിതാക്കന്മാരിലൊരാളായ ബഞ്ചമിൻ ഫ്രാങ്ക്ലിനെ ആദരിക്കുന്നതിനായാണ് 1843 ൽ രൂപീകരിച്ച പാരിഷിന് ഈ പേരു നൽകപ്പെട്ടത്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻറെ ആകെ വിസ്തൃതി 635 സ്കയർ മൈലാണ്  (1,640).
ഇതിൽ 625 സ്ക്വയർ മൈൽ പ്രദേശം കരഭാഗവും (1,620) 11 സ്ക്വയർ മൈൽ (28) (1.7%) പ്രദേശം ജലം അടങ്ങിയതുമാണ്.
2000 ലെ സെൻസസ് പ്രകാരം ഈ പാരിഷിൽ 21,263 ജനങ്ങളും 7,754 ഗൃഹസമുഛയങ്ങളും 5,706 കുടുംബങ്ങളുമുണ്ട്.
പാരിഷിലെ ജനസാന്ദ്രത ഒരോ സ്കയർ മൈലിനും (13/km²) 34 പേർ എന്നതാണ്.
ഈ പാരിഷിലെ വർഗ്ഗങ്ങളുടെ കണക്കെടുത്താൽ 67.16 ശതമാനം വെള്ളക്കാരും 31.61 ശതമാനം കറുത്ത വർഗ്ഗക്കാർ അല്ലെങ്കിൽ ആഫ്രിക്കൻ അമേരിക്കൻ വംശജരും 0.27 ശതമാനം തദ്ദേശീയ ഇന്ത്യൻ വംശജരും 0.19 ശതമാനം ഏഷ്യക്കാരും, 0.15 ശതമാനം മറ്റു വർഗ്ഗങ്ങളും 0.62 ശതമാനം രണ്ടോ അതിലധികമോ ജാതിയിലുള്ളവരും 0.75 ശതമാനം ഹിസ്പാനിക് അല്ലെങ്കിൽ ലാറ്റിൻ വർഗ്ഗത്തിൽപ്പെട്ടവരുമാണ്.
7,754 ഗൃഹസുമുഛയങ്ങളിൽ താമസിക്കുന്നവരിൽ 33.90 ശതമാനം പേർ 18 വയസിൽ താഴെയുള്ള കുടുംബത്തോടൊപ്പം താമസിക്കുന്നവരാണ്.
53.30 ശതമാനം വിവാഹതരായ ദമ്പതികളും 16.50 ശതമാനം സ്ത്രീജനങ്ങൾ ഭർത്താവിനോടൊപ്പമല്ലാതെ ഒറ്റയ്ക്കു കഴിയുന്നവരും 26.40 ശതമാനം കുടുംബമായിട്ടല്ലാതെ താമസിക്കുന്നവരുമാണ്.
പ്രധാന ഹൈവേകൾ ലൂയിസിയാന ഹൈവേ 4 ലൂയിസിയാന ഹൈവ 15 ലൂയിസിയാന ഹൈവേ 17 യു.എസ്. ഹൈവേ 425 സമീപ പാരിഷുകൾ റിച്ച്ലാൻറ് പാരിഷ് (വടക്ക്) മാഡിസൺ പാരിഷ് (വടക്കുകിഴക്ക്) ടെൻസാസ് പാരിഷ് (തെക്കുകിഴക്ക്) കറ്റഹൂള പാരീഷ് (തെക്ക്) കാൽഡ്‍വെൽ പാരിഷ് (പടിഞ്ഞാറ്) ദേശീയ സംരക്ഷിത പ്രദേശം ടെൻസാസ് റിവർ ദേശീയ വന്യമൃഗസംരക്ഷണകേന്ദ്രം (part) അവലംബം ↑ ↑ ↑ ↑ ↑
ഫ്രാങ്ക്‌ പാവ്‌ലോഫ്‌ ഇംഗ്ലീഷ് വിലാസം https://ml.wikipedia.org/wiki/Franck_Pavloff
ഫ്രഞ്ച് കഥാകാരനും കവിയുമാണ് ഫ്രാങ്ക്‌ പാവ്‌ലോഫ്‌ .
ബൾഗേറിയയിൽ 1940, ഏപ്രിൽ 24 -നായിരുന്നു ജനനം.
മനഃശാസ്‌ത്രജ്ഞൻ , ചിൽഡ്രൻസ്‌ റൈറ്റ്‌സ്‌ വിദഗ്‌ദ്ധൻ എന്നീ നിലകളിൽ പ്രസിദ്ധനാണിദ്ദേഹം.
തെക്കേ അമേരിക്ക , ആഫ്രിക്ക , ഏഷ്യ എന്നീ ഭൂഖണ്ഡങ്ങളിൽ കമ്മ്യൂണിറ്റി ഡവലപ്‌മെന്റ്‌ പ്രോജക്ടുകളിൽ ഒക്കെയും സജീവ പങ്കാളിത്തം ഉള്ള വ്യക്തിയായിരുന്നു ഫ്രാങ്ക്‌ പാവ്‌ലോഫ്‌.
ബാലസാഹിത്യം , ചെറുകഥ , നോവൽ , കവിത എന്നീ വിഭാഗങ്ങളിലായി ഇരുപതിലധികം കൃതികൾ രചിച്ചിട്ടുണ്ട്.
1998 ഇൽ രചിക്കപ്പെട്ട തവിട്ട് നിറമുള്ള പ്രഭാതം എന്ന ചെറുകഥ മലയാളം അടക്കം മുപ്പതോളം ഭാഷകളിലേക്ക് വിവർത്തനം ചെയ്യപ്പെട്ട കൃതിയായിരുന്നു.
ഇപ്പോൾ ഫ്രാൻസിലെ ഗ്രെനോബ്ലിൽ  താമസിച്ചു വരുന്നു.
ഫ്രാങ്‌സ്വാ മസബ്രൗ ഇംഗ്ലീഷ് വിലാസം https://ml.wikipedia.org/wiki/Fran%C3%A7ois_Mazabraud
ഫ്രഞ്ച് പ്രതിഷ്ഠാപന കലാകാരനാണ് ഫ്രാങ്‌സ്വാ മസബ്രൗ.
ഫ്രഞ്ച് ഇൻസ്റ്റിറ്റ്യൂട്ടിലെ ഇന്റർനാഷണൽ റസിഡൻസി പ്രോഗ്രാമിന്റെ ലോററ്റാണ്.
55 ആമത് സലോൺ ഡി മോൺട്രോഗ് (2010),  സിയോളിലെ ആർട്ട്സോഞ്ചെ കേന്ദ്രം (2012), ഡി റോസൻ ഗ്യാലറി, പാരീസ്(2014), ദാക്കറിലെ 12ാം ബിനലെ തുടങ്ങി സ്വദേശത്തും വിദേശത്തും നിരവധി പ്രദർശനങ്ങൾ നടത്തിയിട്ടുണ്ട്.
തന്റെ സൃഷ്ടിയുടെ പരിസരത്തു നിന്നുള്ള വിശാദംശങ്ങളും അവിടെ ചുറ്റിത്തിരിയുമ്പോൾ ലഭിക്കുന്ന വസ്തുതകൾ ശേഖരിച്ചുമുള്ള വിവരങ്ങളെ ആശ്രയിച്ച് പ്രകടനത്തിന്റെയും ശിൽപ്പവിദ്യയുടെയും വിശാലമായ വർണ്ണരാജിയ്ക്കു ചുറ്റുമാണ് ഫ്രാൻസ് മാസബ്രൗ യുടെ കലാ സ്യഷ്ടി.
ഫോർട്ട് കൊച്ചിയിൽ ആസ്പിൻവാൾ ഹൗസിലെ കടലിന് അഭിമുഖമായ ബാൽക്കണിയിൽ  ഹിഡൻ സ്‌കൈലൈൻസ് എന്ന കലാസൃഷ്ടിയാണ് അവതരിപ്പിച്ചത്.
രണ്ടു ദൂരദർശിനികളാണ് ഇതിലുള്ളത്.
ഒരു ദൂരദർശിനി ആസ്പിൻവാൾ ഹൗസിലും മറ്റൊന്ന് ഫോർട്ട് കൊച്ചി ബീച്ചിലുമാണ്.
വ്യത്യസ്തമായ വീക്ഷണത്തിനു വേണ്ടി ഒരു സോഫ്റ്റ്‌വെയർ തന്നെ രൂപീകരിച്ചിട്ടുണ്ട്.
ഹിഡൻ സ്കൈലൈൻ മിഥ്യാബോധ ത്തെക്കുറിച്ചും ഉൾക്കാഴ്ചയെക്കുറിച്ചുമുള്ളതാണ്.
ദൂരദർശിനിക്കു മുകളിലൂടെ നോക്കുമ്പോൾ കാണുന്ന യഥാർത്ഥ ദൃശ്യത്തിന് സമാനമല്ല അതിനകത്തു കൂടി നോക്കുമ്പോൾ കിട്ടുന്നത്.
അത് മങ്ങിയ കാഴ്ചയാണ്.
എന്നാൽ കൂടുതൽ സൂക്ഷ്മമായി നോക്കിയാൽ അതിൽ ഉൾപ്പെടുത്തിയിരിക്കുന്ന യൂറോപ്യൻ ബന്ധത്തെ തിരിച്ചറിയാനാകും.
കൊച്ചി മുസിരിസ് ബിനാലെയ്ക്കു വേണ്ടി മാസബ്രൗ കൊച്ചി നഗരത്തെ ഒപ്പിയെടുക്കുകയും യാഥാർഥ്യത്തിൽ നിന്ന് മാറ്റങ്ങൾ വരുത്തി അതിനെ ചിത്രങ്ങളുടെ ശ്രേണിയിലൂടെ പുനർനിർമ്മിച്ചിരിക്കുന്നു.
അവലംബം ↑ http://www.mathrubhumi.com/ernakulam/malayalam-news/kochi-1.1736151%5Bപ്രവർത്തിക്കാത്ത+കണ്ണി%5D ↑
ഫ്രാസാസി ഗുഹകൾ ഇംഗ്ലീഷ് വിലാസം https://ml.wikipedia.org/wiki/Frasassi_Caves A column of stalactites and stalagmites
ഇറ്റലിയിലെ ഗെംഗ മുനിസിപ്പാലിറ്റിയിൽ, അൻ‌കോണ പ്രവിശ്യയിലെ , മാർഷെയിൽ സ്ഥിതിചെയ്യുന്ന ഒരു കാർസ്റ്റ് ഗുഹയാണ് ഫ്രാസാസി ഗുഹകൾ.
ഇറ്റലിയിലെ ഏറ്റവും പ്രശസ്തമായ വിനോദസഞ്ചാര ഗുഹകളിലൊന്നാണ് ഇത്.
1971-ൽ ഒരു കൂട്ടം അങ്കോണ സ്പീലിയോളജിസ്റ്റുകൾ കണ്ടെത്തിയ ഈ ഗുഹകൾ, ഗെംഗയിൽ നിന്ന് 7 കിലോമീറ്റർ (4 മൈൽ) തെക്ക്, സാൻ വിറ്റോറിലെ സിവിൽ ഇടവകയ്ക്കും ഗെംഗ-സാൻ വിറ്റോർ റെയിൽ‌വേ സ്റ്റേഷനും സമീപം (റോം-അൻ‌കോണ ലൈൻ) സ്ഥിതിചെയ്യുന്നു.
സ്റ്റാലാക്റ്റൈറ്റുകളും സ്റ്റാലാഗ്മിറ്റുകളും കൊണ്ട് സമ്പന്നമായ ഈ ഗുഹകളിലേക്കുള്ള പ്രവേശന കവാടത്തിനടുത്ത് രണ്ട് പരിശുദ്ധചാപ്പൽ കാണപ്പെടുന്നു.
അതിലൊന്നാണ് 1029-ലെ സാന്റുവാരിയോ ഡി സാന്താ മരിയ ഇൻഫ്രാ സാക്സ (പാറയുടെ കീഴിലുള്ള ഹോളി മേരിയുടെ സങ്കേതം), രണ്ടാമത്തേത് 1828-ലെ നിയോക്ലാസിക്കൽ ആർക്കിടെക്ചർ പണികഴിപ്പിച്ച ഔപചാരിക ക്ഷേത്രം.
ഇത് ടെമ്പിയറ്റോ ഡെൽ വലാഡിയർ എന്നറിയപ്പെടുന്നു.
അറകൾ "Organ pipes".
Water well.
ഫ്രാസാസി ഗുഹകളൂടെ കൂട്ടത്തിൽ നിരവധി പേരുള്ള അറകൾ ഉൾപ്പെടുന്നു: ഗ്രോട്ട ഡെല്ലെ നോട്ടോൾ, അല്ലെങ്കിൽ "വവ്വാലുകളുടെ ഗുഹ", ഗുഹയുടെ ഉള്ളിൽ വസിക്കുന്ന വവ്വാലുകളുടെ വലിയ കോളനിയിൽ നിന്നാണ് ഈ പേര് ലഭിച്ചത്.
ഗ്രോട്ട ഗ്രാൻഡെ ഡെൽ വെന്റോ അഥവാ "ഗ്രേറ്റ് കേവ് ഓഫ് ദി വിൻഡ്" 1971-ൽ കണ്ടെത്തി, ഏകദേശം 13 ഓളം മീറ്റർ (8.1 മൈൽ) ചുരം പാതകളോടെ കാണപ്പെടുന്നു.
അബിസോ അൻ‌കോണ അഥവാ "അൻ‌കോണ അബിസ്" 180 x 120 മീറ്റർ വീതിയും 200 മീറ്റർ ഉയരവുമുള്ള ഒരു വലിയ ഇടം.
"" സാല ഡെല്ലെ കാൻഡ്ലൈൻ , അഥവാ  "റൂം ഓഫ് കാൻഡിൽസ്", മെഴുകുതിരികളോട് സാമ്യമുള്ള സമൃദ്ധമായ സ്റ്റാളാഗ്മിറ്റുകൾ.
സാല ഡെൽ ഇൻഫിനിറ്റോ, അല്ലെങ്കിൽ "റൂം ഓഫ് ഇൻഫിനിറ്റ്", മേൽക്കൂരയെ പിന്തുണയ്ക്കുന്ന കൂറ്റൻ സ്‌പെലിയോതെം നിരകളുള്ള ഉയരമുള്ള അറ.
ശാസ്ത്രീയ പരീക്ഷണങ്ങൾ
ക്രോണോബയോളജിയിൽ പരീക്ഷണങ്ങൾ നടത്താൻ ഗുഹ ഉപയോഗിച്ചിരുന്നു.
ഗുഹയ്ക്കുള്ളിൽ ധാരാളം സമയം ചെലവഴിച്ച ഇറ്റാലിയൻ സാമൂഹ്യശാസ്ത്രജ്ഞൻ മൗറീഷ്യോ മൊണ്ടാൽബിനി 2009-ൽ അന്തരിച്ചു.
സഹോദരി ഗുഹകൾ
ലോകമെമ്പാടുമുള്ള നിരവധി സഹോദരി ഗുഹളോടൊപ്പം നിൽക്കുന്നവയാണ് ഫ്രാസാസി ഗുഹകൾ.
Grand Roc ( Les Eyzies — Aquitaine , France ) Wieliczka Salt Mine ( Wieliczka — Lesser Poland , Poland ) Kartchner Caverns State Park ( Benson — Arizona , United States ) അവലംബം പുറം കണ്ണികൾ Frasassi Caves എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
(in Italian) (in English) Grotte di Frasassi official site (in Italian) Frasassi Online
ഫ്രാങ്ക്ലിൻ മെഡൽ ഇംഗ്ലീഷ് വിലാസം https://ml.wikipedia.org/wiki/Franklin_Medal
അമേരിക്കയിലെ പെൻസിൽവാനിയയിൽ ഫിലാഡൽഫിയയിലുള്ള ഫ്രാങ്ക്ലിൻ ഇൻസ്റ്റിറ്റ്യൂട്ട് , 1915 മുതൽ 1997 വരെ ശാസ്ത്രമേഖലയിൽ നൽകിയിരുന്ന ഒരു പുരസ്കാരമാണ് ഫ്രാങ്ക്ലിൻ മെഡൽ ( ഇംഗ്ലീഷിൽ : Franklin Medal).
1914-ൽ സാമുവൽ ഇൻസൾ സ്ഥാപിച്ച ഫ്രാങ്ക്ലിൻ ഇൻസ്റ്റിറ്റ്യൂട്ട് നൽകിയിരുന്ന വിവിധ പുരസ്കാരങ്ങളിൽ ഏറ്റവും അഭിമാനകരമായ ഒന്നായി ഈ പുരസ്കാരത്തെ കണക്കാക്കുന്നു .
മറ്റ് ചരിത്ര അവാർഡുകളോടൊപ്പം 1998-ൽ ആരംഭിച്ച ബെഞ്ചമിൻ ഫ്രാങ്ക്ലിൻ മെഡലിൽ ഈ അവാർഡിനെ ലയിപ്പിച്ചു.
ജേതാക്കൾ വർഷം ജേതാവ് ശാസ്ത്രമേഖല 1915 തോമസ്‌ ആൽവാ എഡിസൺ എഞ്ചിനീയറിംഗ് 1915 ഹൈക് കാമെർലിങ്ങ് വൺസ് ഭൗതികശാസ്ത്രം 1916 ജോൺ ജെ കാർട്ടി എഞ്ചിനീയറിംഗ് 1916 തിയോഡോർ വില്യം റിച്ചാർഡ്സ് രസതന്ത്രം 1917 ഹെൻട്രിക്ക് ആന്റൂൺ ലോറെൻസ് ഭൗതികശാസ്ത്രം 1917 ഡേവിഡ്‌ വാട്സൺ ടൈലർ എഞ്ചിനീയറിംഗ് 1918 ഗുഗ്ലിയെൽമോ മാർക്കോണി എഞ്ചിനീയറിംഗ് 1918 തോമസ് കൊർവിൻ മേന്ടെന്ഹാൽ ഭൗതികശാസ്ത്രം 1919 ജെയിംസ് ഡിവാർ ഭൗതികശാസ്ത്രം 1919 ജോർജ് ഓവൻ സ്ക്വയർ എഞ്ചിനീയറിംഗ് 1920 സ്വാന്റെ ഓഗസ്റ്റ്‌ അർഹെനിയസ് രസതന്ത്രം 1920 ചാൾസ് എ പാഴ്സൺസ് എഞ്ചിനീയറിംഗ് 1921 ചാൾസ് ഫാബ്രി ഭൗതികശാസ്ത്രം 1921 ഫ്രാങ്ക് ജൂലിയൻ സ്പ്രാഗ് എഞ്ചിനീയറിംഗ് 1922 റാൽഫ് മോദ്ജെസ്കി എഞ്ചിനീയറിംഗ് 1922 ജോസഫ് ജോൺ തോംസൺ ഭൗതികശാസ്ത്രം 1923 ഓഗസ്റ്റ്‌ ജി ഫെറി എഞ്ചിനീയറിംഗ്/കംപ്യൂട്ടറും കൊഗ്നിറ്റീവ് സയൻസ് 1923 ആൽബർട്ട് എ മൈക്കിൾസൺ ഭൗതികശാസ്ത്രം 1924 ഏണസ്റ്റ് റൂഥർഫോർഡ് രസതന്ത്രം 1924 എഡ്വേർഡ് വെസ്റ്റൺ എഞ്ചിനീയറിംഗ് 1925 എലീഹൂ തോംസൺ എഞ്ചിനീയറിംഗ് 1925 പീറ്റർ സീമാൻ ഭൗതികശാസ്ത്രം 1926 നീൽസ് ബോർ ഭൗതികശാസ്ത്രം 1926 സാമുവൽ റീ എഞ്ചിനീയറിംഗ് 1927 ജോർജ് എല്ലെറി ഹെയ്ൽ ഭൗതികശാസ്ത്രം 1927 മാക്സ് പ്ലാങ്ക് ഭൗതികശാസ്ത്രം 1928 ചാൾസ് എഫ് ബ്രഷ് എഞ്ചിനീയറിംഗ് 1928 വാൽത്തെർ നേർൺസ്റ്റ് രസതന്ത്രം 1929 എമിലി ബെർളിനെർ എഞ്ചിനീയറിംഗ് 1929 ചാൾസ് തോംസൺ റീസ് വിൽസൺ ഭൗതികശാസ്ത്രം 1930 വില്യം എച്ച് ബ്രാഗ് ഭൗതികശാസ്ത്രം 1930 ജോൺ ഫ്രാങ്ക് സ്റ്റീവൻസ് എഞ്ചിനീയറിംഗ് 1931 ജെയിംസ് ഹോപ്പ് വുഡ് ജീൻസ് ഭൗതികശാസ്ത്രം 1931 വില്ലിസ് റോഡ്നി വൈറ്റ്ണി എഞ്ചിനീയറിംഗ് 1932 ഫിലിപ്പ് ലെണാർഡ് ഭൗതികശാസ്ത്രം 1932 അംബ്രോസ് സ്വാസി എഞ്ചിനീയറിംഗ് 1933 പോൾ സെബാടിയെർ രസതന്ത്രം 1933 ഒർവിൽ റൈറ്റ് എഞ്ചിനീയറിംഗ് 1934 ഇർവിങ് ലാങ്ങ്മുയിർ രസതന്ത്രം 1934 ഹെൻറി നോറിസ് റസ്സൽ ഭൗതികശാസ്ത്രം 1935 ആൽബർട്ട് ഐൻസ്റ്റീൻ ഭൗതികശാസ്ത്രം 1935 ജോൺ അംബ്രോസ് ഫ്ലെമിങ് എഞ്ചിനീയറിംഗ് 1936 ഫ്രാങ്ക് ബാൾഡ്വിൻ ജെവെറ്റ് എഞ്ചിനീയറിംഗ് 1936 ചാൾസ് ഫ്രാങ്ക്ലിൻ കെറ്റെറിംഗ് എഞ്ചിനീയറിംഗ് 1937 പീറ്റർ ഡിബൈ രസതന്ത്രം 1937 റോബർട്ട് ആൻഡ്രൂസ് മിലിക്കൻ ഭൗതികശാസ്ത്രം 1938 വില്യം ഫ്രെഡറിക് ഡ്യൂറണ്ട് എഞ്ചിനീയറിംഗ് 1938 ചാൾസ് ഓഗസ്റ്റ് ക്രോസ് രസതന്ത്രം 1939 എഡ്വിൻ ഹബിൾ ഭൗതികശാസ്ത്രം 1939 ആൽബർട്ട് സൊവെർ എഞ്ചിനീയറിംഗ് 1940 ലിയോ ഹെന്റിക് ബേകെലാൻഡ്‌ എഞ്ചിനീയറിംഗ് 1940 ആർതർ ഹോളി കോംപ്റ്റൺ ഭൗതികശാസ്ത്രം 1941 എഡ്വിൻ എച്ച് ആംസ്ട്രോങ് എഞ്ചിനീയറിംഗ് 1941 ചന്ദ്രശേഖര വെങ്കിട്ട രാമൻ ഭൗതികശാസ്ത്രം 1942 ജെറോം ക്ലാർക്ക് ഹൺസേക്കർ എഞ്ചിനീയറിംഗ് 1942 പോൾ ഡയർ മേരിക്ക എഞ്ചിനീയറിംഗ് 1943 ജോർജ് വാഷിംഗ്ടൺ പിയേഴ്സ് എഞ്ചിനീയറിംഗ് 1943 ഹാരോൾഡ് ക്ലേയ്ട്ടൺ  യൂറേ ഭൗതികശാസ്ത്രം 1944 വില്യം ഡേവിഡ് കൂളിജ് എഞ്ചിനീയറിംഗ് 1944 പീറ്റർ കപിറ്റ്സ ഭൗതികശാസ്ത്രം 1945 ഹാർലോ ശേപ്  ലി ഭൗതികശാസ്ത്രം 1946 ഹെൻറി ക്ലാപ്പ് ഷെർമാൻ ജീവശാസ്ത്രം 1946 ഹെൻറി തോമസ് ടിസാദ് എഞ്ചിനീയറിംഗ് 1947 എൻറികോ ഫെർമി ഭൗതികശാസ്ത്രം 1947 റോബർട്ട് റോബിൻസൺ രസതന്ത്രം 1948 വെണ്ടൽ മെറെഡിത്ത് സ്റ്റാൻലി ജീവശാസ്ത്രം 1948 തിയോഡോർ വോൺ കർമാൻ എഞ്ചിനീയറിംഗ് 1949 ദി സ്വെദ്ബെർഗ് ജീവശാസ്ത്രം 1950 യൂജിൻ പി വിഗ്നർ ഭൗതികശാസ്ത്രം 1951 ജെയിംസ് ചാഡ്വിക്ക് ഭൗതികശാസ്ത്രം 1952 വൂൾഫ്ഗാങ് പോളി ഭൗതികശാസ്ത്രം 1953 വില്യം ഫ്രാൻസിസ് ഗിബ്സ് എഞ്ചിനീയറിംഗ് 1954 ചാൾസ് എഡ്വാർഡ് കെന്നത്ത് മീസ് എഞ്ചിനീയറിംഗ് 1955 അർനെ ടിസെലിയുസ് ജീവശാസ്ത്രം 1956 ഫ്രാങ്ക് വിറ്റ്ൽ എഞ്ചിനീയറിംഗ് 1957 ഹ്യൂ സ്ടോട്ട് ടെയ്ലർ രസതന്ത്രം 1958 ഡൊണാൾഡ് വിൽസ് ഡഗ്ലസ് എഞ്ചിനീയറിംഗ് 1959 ഹാൻസ് ആൽബർട്ട് ബെഥെ ഭൗതികശാസ്ത്രം 1960 റോജർ ആദംസ് എഞ്ചിനീയറിംഗ് 1961 ഡെറ്റലേവ് ഡബ്ല്യൂ.
ബ്രോന്ക് ജീവശാസ്ത്രം 1962 ജെഫ്രി ഇൻഗ്രാം ടെയ്ലർ ജീവശാസ്ത്രം 1963 ഗ്ലെൻ ടി സീബോർഗ് ഭൗതികശാസ്ത്രം 1964 ഗ്രിഗറി ബ്രൈറ്റ് ഭൗതികശാസ്ത്രം 1965 ഫ്രെഡറിക് സൈറ്റ്സ് എഞ്ചിനീയറിംഗ് 1966 ബ്രിട്ടൺ ചാൻസ് ജീവശാസ്ത്രം 1967 മുറെ ജെൽ - മൻ ഭൗതികശാസ്ത്രം) 1968 മാർഷൽ വാറൻ നിറെൻബർഗ് ജീവശാസ്ത്രം 1969 ജോൺ ആർകിബാൾഡ് വീലർ ഭൗതികശാസ്ത്രം 1970 വൂൾഫ്ഗാങ് കെ.എച് .
പനോഫ്സ്കി ഭൗതികശാസ്ത്രം 1971 ഹാനെസ് ആൽഫ്വെൻ ഭൗതികശാസ്ത്രം 1972 ജോർജ് ബി കിസ്റ്റിയാക്കോവ്സ്കി രസതന്ത്രം 1973 തിയോഡോസിയുസ് ഗ്രിഗോറെവിച് ഡോബ്സാൻസ്കി ജീവശാസ
്ത്രം 1974 നിക്കോളായ് നികൊളെവിച് ബോഗോലിയുബോവ് ഭൗതികശാസ്ത്രം 1975 ജോൺ ബാർഡീൻ ഭൗതികശാസ്ത്രം 1976 മഹ്ളോൻ  ബി ഹോഗ്ലണ്ട് ജീവശാസ്ത്രം 1977 സിറിൾ മാന്റൺ ഹാരിസ് എഞ്ചിനീയറിംഗ് 1978 ഏലിയാസ് ജെ കോറി രസതന്ത്രം 1979 ജി എവ്ലീൻ ഹച്ചിൻസൺ ജീവശാസ്ത്രം 1980 അവ്രാം ഗോൾഡ്‌സ്റ്റൈൻ ജീവശാസ്ത്രം 1980 ലൈമാൻ സ്പിറ്റ്സെർ, ജൂനിയർ ഭൗതികശാസ്ത്രം 1981 സ്റ്റീഫൻ ഡബ്ല്യൂ ഹോക്കിംഗ് ഭൗതികശാസ്ത്രം 1982 സെസാർ മിൽസ്റ്റെൻ ജീവശാസ്ത്രം 1982 കെന്നത്ത് ഗെദ്ദെസ് വിൽസൺ ഭൗതികശാസ്ത്രം 1984 വെർണർ  ഇ സുവോമി എഞ്ചിനീയറിംഗ് 1985 ജോർജ് ക്ലോഡ് പിമെന്റൽ ഭൗതികശാസ്ത്രം 1986 ബെനോയിറ്റ് മാന്ടെൽബ്രോറ്റ് ഭൗതികശാസ്ത്രം 1987 സ്റ്റാൻലി കോഹൻ ജീവശാസ്ത്രം 1988 ഡൊണാൾഡ് ഇർവിൻ നൂത്ത് കംപ്യൂട്ടറും കൊഗ്നിറ്റീവ് സയൻസും 1990 ഹ്യൂ ഇ ഹക്സ്ലി ജീവശാസ്ത്രം 1990 ഡേവിഡ് ടേർൺബൾ ഭൗതികശാസ്ത്രം 1992 ഫ്രെഡറിക് രൈനെസ് ഭൗതികശാസ്ത്രം 1995 ജെറാർഡ് ഹൂഫ് ഭൗതികശാസ്ത്രം 1996 റിച്ചാർഡ് ഇ  സ്മാളി രസതന്ത്രം 1997 മാരിയോ റിണെയ്റ്റോ കാപെച്ചി ജീവശാസ്ത്രം അവലംബം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫെർറ്റൈൽ ക്രസന്റ് ഇംഗ്ലീഷ് വിലാസം https://ml.wikipedia.org/wiki/Fertile_Crescent ഫെർറ്റൈൽ ക്രസന്റ് , പുരാതന സംസ്കാരങ്ങൾ നിലനിന്നിരുന്ന പ്രദേശങ്ങൾ .
നൈൽ , യൂഫ്രട്ടീസ് , ടൈഗ്രിസ്നദികളുടെ ഫലഭൂയിഷ്ഠമായ പ്രദേശമാണ് ഫെർറ്റൈൽ ക്രസന്റ് (Fertile Crescent ) എന്ന വാക്ക് കൊണ്ട് ഉദ്ദേശിക്കുന്നത്.
ഈ പ്രദേശങ്ങൾ ഭൂപടത്തിൽ ഒരു ചന്ദ്രക്കലയുടെ ആകൃതിയിൽ കാണപ്പെടുന്നു എന്നതിനാൽ ഷിക്കാഗോ സർവ്വകലാശാലയിലെ പുരാവസ്തു ഗവേഷകൻ ആയ ജെയിംസ് ഹെൻറി ബ്രീസ്റ്റഡ ആണ് ഫെർറ്റൈൽ ക്രസന്റ് എന്ന വാക്ക് ആദ്യമായി പരാമർശിച്ചത്.
ഇന്ന് ഫെർറ്റൈൽ ക്രസന്റ് എന്ന വാക്കിനു ഭൂമിശാസ്ത്ര പരമായി മാത്രമല്ല നയതന്ത്രപരമായും അർഥങ്ങൾ കൈവന്നു.
ചരിത്രപരമായി മെസപ്പൊട്ടേമിയ , ഫിനീഷ്യൻ , സുമേറിയൻ , അസീറിയൻ , ഈജിപ്ഷ്യൻ സംസ്കാരങ്ങൾ ഇവിടെയാണ് വികാസം പ്രാപിച്ചത്.
ഇന്ന് ഇറാക്ക് , കുവൈറ്റ് , സിറിയ , ലെബനൻ , ജോർദാൻ , ഇസ്രായേൽ , പാലസ്തീൻ , സൈപ്രസ് , ഈജിപ്ത് , തുർക്കി , ഇറാൻ എന്നീ രാജ്യങ്ങളിൽ ഈ ചന്ദ്രക്കല വ്യാപിച്ചു കിടക്കുന്നു.
ഫെർമയുടെ അവസാന സിദ്ധാന്തം ഇംഗ്ലീഷ് വിലാസം https://ml.wikipedia.org/wiki/Fermat%27s_Last_Theorem
a n + b n = c n എന്ന സമവാക്യത്തിൽ n ന്റെ മൂല്യം രണ്ടിൽ കൂടുതലായ പൂർണ്ണസംഖ്യയാണെങ്കിൽ ഈ സമവാക്യത്തിനു നിർദ്ധാരണമായി 'a', 'b', 'c' എന്ന മൂന്നു ധനപൂർണ്ണസംഖ്യകൾ ഉണ്ടാവുക അസാധ്യമാണ് എന്ന സിദ്ധാന്തമാണ് ഫെർമയുടെ അവസാന സിദ്ധാന്തം എന്ന പേരിൽ അറിയപ്പെടുന്നത്.
ഈ സിദ്ധാന്തം തെളിയിക്കാനായി മൂന്ന് നൂറ്റാണ്ടിലേറെയായി നടന്ന ശ്രമങ്ങൾ ഗണിതശാസ്ത്രത്തിൽ പല മുന്നേറ്റങ്ങൾക്കും വഴിയൊരുക്കി.
ചരിത്രം ഡയോഫാന്റസിന്റെ അരിത്തമെറ്റിക്ക എന്ന പുസ്തകത്തിന്റെ 1670 ൽ പ്രസിദ്ധീകരിച്ച ഒരു പതിപ്പ്.
ഇതിൽ ഫെർമായുടെ കുറിപ്പുകൾ ഉൾപ്പെടുത്തിയിട്ടുള്ളതായി കാണാം
1637 ൽ ഡയോഫാന്റസിന്റെ അരിത്തമെറ്റിക്ക എന്ന പുസ്തകത്തിന്റെ മാർജിനിൽ സുപ്രസിദ്ധ സംഖ്യാസിദ്ധാന്തികനായ പിയർ ഡി ഫെർമ എഴുതിവെച്ച ഒരു കുറിപ്പിനെയാണ് ഗണിതശാസ്ത്ര ചരിത്രകാരന്മാർ ഫെർമായുടെ അവസാന സിദ്ധാന്തം എന്ന് വിശേഷിപ്പിക്കുന്നത്.
ലത്തീൻ ഭാഷയിൽ എഴുതിയ ഈ കുറിപ്പിന്റെ ഉള്ളടക്കം ഇപ്രകാരമാണ് :
Cubum autem in duos cubos, aut quadratoquadratum in duos quadratoquadratos, et generaliter nullam in infinitum ultra quadratum potestatem in duos eiusdem nominis fas est dividere cuius rei demonstrationem mirabilem sane detexi.
Hanc marginis exiguitas non caperet.
മലയാളം തർജിമ :
ഒരു ഘനമൂല്യത്തെ (cube) രണ്ട്  പൂർണ്ണ ഘനമൂല്യങ്ങളായി വേർതിരിക്കുക അസാധ്യമാണ്.
അതുപോലെ രണ്ട് ചതുർവർഗ്ഗങ്ങളെ (fourth power) രണ്ട് പൂർണ്ണ ചതുർവർഗ്ഗങ്ങളായി വേർതിരിക്കുക അസാധ്യമാണ്.
എന്ന് വച്ചാൽ പൊതുവെ വർഗ്ഗ ശക്തി രണ്ടിൽ കൂടുതലാണെങ്കിൽ അതിന്റെ അതേ വർഗ്ഗത്തിലുള്ള രണ്ട് വർഗ്ഗ രൂപത്തിലുള്ള സംഖ്യകളായി വേർതിരിക്കുക അസാധ്യമാണ്.
ഇതിന് അത്ഭുതപൂർവമായ ഒരു ഒരു തെളിവു ഞാൻ കണ്ട് പിടിച്ചിട്ടുണ്ട്.
പക്ഷെ ഈ മാർജിനിൽ അതെഴുതുവാൻ സ്ഥലമില്ല
ഇതിന്റെ ഔപചാരിക നിർവചനമിപ്രകാരമാണ് (formal definition) : a n + b n = c n എന്ന സമവാക്യത്തിൽ n ന്റെ മൂല്യം രണ്ടിൽ കൂടുതലായ പൂർണ്ണസംഖ്യയാണെങ്കിൽ ഈ സമവാക്യത്തിനു ചേരുന്ന 'a', 'b', 'c' എന്ന മൂന്നു ധനപൂർണ്ണസംഖ്യകൾ ഉണ്ടാവുക അസാധ്യമാണ്.
ഫെർമാ 1665- ൽ മരണമടഞ്ഞു.
അതിനു മുൻപ് അദ്ദേഹം n = 4 എന്ന മൂല്യത്തിനുള്ള ഒരു തെളിവല്ലാതെ വേറെ തെളിവൊന്നും പ്രസിദ്ധീകരിച്ചില്ല.
ഈ സിദ്ധാന്തത്തിന്റെ തെളിവു എന്തായിരിക്കും എന്ന ചിന്ത പിന്നീട് മുന്നൂറ്റമ്പത് വർഷത്തോളം ഗണിതശാസ്ത്രജ്ഞന്മാരുടെ ജിജ്ഞാസയെ ഉണർത്തി.
ഒറ്റ നോട്ടത്തിൽ ലളിതമായ ഈ പ്രശ്നത്തിന് ലളിതമായ പരിഹാരം എവിടെയോ ഒളിഞ്ഞിരിക്കുന്നു എന്ന് പലരും വിശ്വസിച്ചു, അത് കണ്ടുപിടിക്കാനുള്ള ശ്രമം സംഖ്യാസിദ്ധാന്തത്തിൽ മറ്റ് പല കണ്ടു പിടിത്തങ്ങൾക്കും വഴി തെളിച്ചു.
ഒടുവിൽ 1995- ൽ ഇംഗ്ലണ്ടിലെ ഒരു ഗണിത ശാസ്ത്രജ്ഞനായ സർ ആൻഡ്രൂ വൈൽസ് (Andrew Wiles) ഇതിന് ഒരു സമ്പൂർണ്ണമായ തെളിവ് പ്രസിദ്ധീകരിച്ചു.
വൈൽസിന്റെ തെളിവ് നൂറ് പേജിലേറെ ദൈർഘ്യമുള്ളതും ഇരുപതാം നൂറ്റാണ്ടിനു ശേഷമുണ്ടായ പല ഗണിത ശാസ്ത്ര കണ്ടുപിടിത്തങ്ങളെ അവലംബിച്ചതുമായിരുന്നു.
ഇക്കാരണങ്ങളാൽ ഫെർമായുടെ കൈയിൽ വ്യക്തമായ തെളിവ് ഇല്ലായിരുന്നു എന്നും, ഒരു തെറ്റിദ്ധാരണയുടെ പുറത്താവാം ആ കുറിപ്പെഴുതിയതെന്നും പല ഗണിത ശാസ്ത്ര ചരിത്രകാരന്മാർക്ക് അഭിപ്രായമുണ്ട്.
അവലംബം പുറത്തേക്കുള്ള കണ്ണികൾ Introduction to Modern Number Theory: Fundamental Problems, Ideas and Theories .
I. Manin, Yuri Ivanovic Manin, Alexei A Panchishkin
ഫെർമിയുടെ സുവർണനിയമം ഇംഗ്ലീഷ് വിലാസം https://ml.wikipedia.org/wiki/Fermi%27s_golden_rule
ക്വാണ്ടം ഭൗതികത്തിൽ ,ഹാമിൽട്ടോണിയനിലെ ഒരു പെർടർബേഷൻ കാരണം(See Perturbation theory ) ഒരു നിശ്ചിത ഇടവേളയിൽ ഒരു നിശ്ചിത ഊർജ്ജനിലയിൽ നിന്നും വളരെ അടുത്തടുത്ത് സ്ഥിതി ചെയ്യുന്ന ഒരു കൂട്ടം ഊർജ്ജനിലകളിലേക്ക് സംക്രമം നടക്കാനുള്ള സാധ്യതയുടെ അളവ് പ്രവചിക്കുന്ന നിയമമാണ് ഫെർമിയുടെ സുവർണ നിയമം (Fermi's golden rule).
T i → f = 2 π ℏ | ⟨ f | H ′ | i ⟩ | 2 ρ {\displaystyle T_{i\rightarrow f}={\frac {2\pi }{\hbar }}\left|\langle f|H'|i\rangle \right|^{2}\rho }
ഫെർമയുടെ ചെറിയ നിയമം ഇംഗ്ലീഷ് വിലാസം https://ml.wikipedia.org/wiki/Fermat%27s_little_theorem
ഫ്രഞ്ച് ഗണിതജ്ഞനായിരുന്ന പിയർ ഡി ഫെർമയുടെ ഒരു നിയമമാണു ഇത്.
ഈ നിയമ പ്രകാരം, p ഒരു അഭാജ്യ സംഖ്യ‌യും a ഒരു പൂർണ്ണസംഖ്യയും ആയാൽ, a p - a എന്നത് pയുടെ ഗുണിതമാകും.
മോഡുലാർ അരിത്മെറ്റിക് നൊട്ടേഷൻ പ്രകാരം ഇതിനെ ഇപ്രകാരം രേഖപ്പെടുത്താം.
a p ≡ a ( mod p ) .
{\displaystyle a^{p}\equiv a{\pmod {p}}.
ഉദാഹരണമായി a = 2, p = 7 എന്നിരിയ്ക്കട്ടെ.
എങ്കിൽ, 2 7 - 2 = 128 - 2 = 7 × 18.
അതായത്, 2 7 - 2 എന്ന സംഖ്യ 7-ന്റെ ഗുണിതമാണ്.
മുകളിൽ കൊടുത്ത ഗണിതവാക്യത്തിലെ a എന്ന പൂർണ്ണസംഖ്യ p യുടെ ഗുണിതമല്ലെങ്കിൽ, a p-1 - 1 എന്നത് p യുടെ ഗുണിതമായിരിയ്ക്കും.
അതിനെ ചുവടെ കൊടുത്തിരിയ്ക്കുന്നതുപോലെ രേഖപ്പെടുത്താം.
a p − 1 ≡ 1 ( mod p ) .
{\displaystyle a^{p-1}\equiv 1{\pmod {p}}.
ഇവിടെ a = 2, p = 7 ആയാൽ, 2 6 - 1 = 64 - 1 = 63 = 7 × 9 ആണല്ലോ.
ഫെർമയുടെ ചെറിയ നിയമമമാണ് ഫെർമയുടെ അഭാജ്യസംഖ്യാപരിശോധന ഉൾപ്പെടെ നിരവധി അഭാജ്യതാ പരിശോധനാ രീതികളുടെ അടിസ്ഥാനം .
സംഖ്യാശാസ്ത്രത്തിൽ വളരെയധികം പ്രാധാന്യമുള്ളതാണു ഈ നിയമം.
അവലംബം ↑ http://www.cse.iitk.ac.in/users/manindra/algebra/primality_v6.pdf
ഫെർമി ഗാമാ-റേ സ്പേസ് ടെലസ്കോപ്പ് ഇംഗ്ലീഷ് വിലാസം https://ml.wikipedia.org/wiki/Fermi_Gamma-ray_Space_Telescope
നാസ , അമേരിക്കൻ ഡിപ്പാർട്ട്മെന്റ് ഓഫ് എനെർജി എന്നിവക്കൊപ്പം ഫ്രാൻസ്, ഇറ്റലി, ജർമനി, ജപ്പാൻ, സ്വീഡൻ എന്നി രാജ്യങ്ങളും ചേർന്ന് സംയുക്തമായി ഭ്രമണപഥത്തിലെത്തിച്ച ഒരു ബഹിരാകാശദൂരദർശിനിയാണ് ഫെർമി ഗാമാ-റേ ബഹിരാകാശദൂരദർശിനി .
2008 ജൂൺ 11 തീയതി ഡെൽറ്റ II 7920-H റോക്കറ്റ് വഴിയാണ് ഈ ദൂരദർശിനി വിക്ഷേപിച്ചത്.
"ഗാമ റേ ലാർജ് ഏരിയ ബഹിരാകാശദൂരദർശിനി (Gamma-ray Large Area Space Telescope - GLAST)," എന്നാണ് ഇത് ആദ്യം അറിയപ്പെട്ടിരുന്നത്.
ഈ ടെലസ്കോപ്പിലെ അത്യാധുനിക ഉപകരണങ്ങൾക്ക് ഭീമൻ തമോഗർത്തങ്ങളെയും ഭൂമിയിലെ കണികാ-ത്വരകങ്ങളിൽ (Particle Accelerators) ലഭ്യമായതിനെക്കാൾ ഉയർന്ന വേഗത്തിൽ സഞ്ചരിക്കുന്ന ഉപകണികകളെയും കണ്ടെത്താനുള്ള ശേഷിയുണ്ട്.
ഭൂമിക്ക് മുകളിൽ 540 കിലോമീറ്റർ ഉയരത്തിലാണ് ഇതിൻറെ ഭ്രമണപഥം.
LAT ( Large Area Telescope) എന്ന് വിളിക്കുന്ന ഒരത്യാധുനിക സംസൂചകമാണ് ഫെർമി ടെലസ്കോപ്പിന്റെ ഏറ്റവും പ്രധാന ഘടകം.
മനുഷ്യ നേത്രങ്ങൾക്ക് തിരിച്ചറിയാൻ കഴിയുന്ന പ്രകാശോർജ്ജത്തിൻറെ 150,000 കോടി വരെ മടങ്ങ്‌ ഊർജ്ജമുള്ള ഫോട്ടോനുകളെ ഈ ഉപകരണത്തിന് സ്വീകരിക്കാനാവും.
യുഗ്മ-രൂപാന്തരണം ( Pair-conversion) എന്ന സാങ്കേതികവിദ്യയാണിതിൽ ഉപയോഗിച്ചിരിക്കുന്നത്.
Fermi Gamma-ray Space Telescope Delta II Heavy just before liftoff with GLAST പുറത്തേക്കുള്ള കണ്ണികൾ
http://fermi.gsfc.nasa.gov/ http://en.wikipedia.org/wiki/Fermi_telescope
ഫെർമിയം ഇംഗ്ലീഷ് വിലാസം https://ml.wikipedia.org/wiki/Fermium 100 ഐൻസ്റ്റീനിയം ← ഫെർമിയം → മെൻഡലീവിയം Er ↑ Fm ↓ (Upn) ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ ഫെർമിയം, Fm, 100 കുടുംബം ആക്ടിനൈഡുകൾ ഗ്രൂപ്പ് , പിരീഡ് , ബ്ലോക്ക് n/a , 7 , f രൂപം കണ്ടുപിടിക്കപ്പെട്ടിട്ടില്ല.
വെള്ളികലർന്ന വെള്ളയോ മെറ്റാലിക് ചാരനിറമോ ആയിരിക്കാം സാധാരണ ആറ്റോമിക ഭാരം (257) g·mol − 1 ഇലക്ട്രോൺ വിന്യാസം [ Rn ] 5f 12 7s 2 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 30, 8, 2 ഭൗതികസ്വഭാവങ്ങൾ Phase solid ദ്രവണാങ്കം 1800 K (1527 ° C , 2781 ° F ) Atomic properties ഓക്സീകരണാവസ്ഥകൾ 2, 3 ഇലക്ട്രോനെഗറ്റീവിറ്റി 1.3  (Pauling scale) അയോണീകരണ ഊർജ്ജം 1st:  627 kJ/mol Miscellaneous CAS registry number 7440-72-4 Selected isotopes Main article: Isotopes of ഫെർമിയം iso NA half-life DM DE ( MeV ) DP 252 Fm syn 25.39 h SF - - α 7.153 248 Cf 253 Fm syn 3 d ε 0.333 253 Es α 7.197 249 Cf 255 Fm syn 20.07 h SF - - α 7.241 251 Cf 257 Fm syn 100.5 d α 6.864 253 Cf SF - - അവലംബങ്ങൾ
അണുസംഖ്യ 100 ആയ മൂലകമാണ് ഫെർമിയം .
Fm ആണ് ആവർത്തനപ്പട്ടികയിലെ ഇതിന്റെ പ്രതീകം.
ആക്ടിനൈഡ് കുടുംബത്തിൽ ഉൾപ്പെടുന്ന ഈ മനുഷ്യ നിർമിത ലോഹം വളരെ റേഡിയോആക്ടീവാണ്.
എട്ടാമത്തെ ട്രാൻസ്‌യുറാനിക് മൂലകമാണിത് .
ന്യൂട്രോൺ കണങ്ങങ്ങളെ പ്ലൂട്ടോണിയത്തിൽ കൂട്ടിയിടിപ്പിച്ചാണ് ഇത് നിർമിച്ചത്.
ന്യൂട്രോൺ കണങ്ങൾ മൂലകങ്ങളുമായി കൂട്ടിയിടിപ്പിച്ചുണ്ടാക്കാവുന്ന ഏറ്റവും ഉയർന്ന അണുഭാരമുള്ള മൂലകമാണ് ഫെർമിയം.
ആണവോർജ്ജതന്ത്രജ്ഞനായ എൻ‌റിക്കോ ഫെർമിയുടെ ബഹുമാനാർത്ഥമാണ് ഇതിനെ ഫെർമിയം എന്ന് നാമകരണം ചെയ്തത്.
വളരെ ചെറിയ അളവിൽ മാത്രമാണ് ഫെർമിയം നിർമ്മിക്കപ്പെടുകയോ വേർതിരിക്കപ്പെടുകയോ ചെയ്തിട്ടുള്ളൂ.
അതിനാൽ ഇതിന്റെ രാസ ഗുണങ്ങളേക്കുറിച്ച് വളരെ കുറച്ച് വിവരങ്ങൾ മാത്രമേ ഇന്ന് അറിയുകയുള്ളൂ.
മൂലകത്തിന്റെ ഓക്സീകരണാവസ്ഥ (III) മാത്രമാണ് ജലത്തിൽ ലയിക്കുന്നത്.
254 Fmഉം അതിനേക്കാൾ ഭാരമേറിയതുമായ ഐസോട്ടോപ്പുകൾ ഭാരം കുറഞ്ഞ മൂലകങ്ങളെ (പ്രധാനമായും യുറേനിയം , പ്ലൂട്ടോണിയം എന്നിവ) ശക്തമായ ന്യൂട്രോൺ കൂട്ടിയിടിപ്പിക്കലിന് വിധേയമാക്കി നിർമ്മിക്കാവുന്നതാണ്.
ഇതിൽ, തുടർച്ചയായ ന്യൂട്രോൺ നേടലും ബീറ്റ ശോഷണവും മൂലം ഫെർമിയം ഐസോട്ടോപ്പ് ഉണ്ടാകുന്നു.
അടിസ്ഥാന ഗവേഷങ്ങളൊഴിച്ച് ഫെർമിയത്തിന് മറ്റ് ഉപയോഗങ്ങൾ ഒന്നും തന്നെയില്ല.
ആൽബർട്ട് ഗിയോർസോ നയിച്ച രസതന്ത്രജ്ഞരുടെ സംഘമാണ് ഫെർമിയം കണ്ടെത്തിയത്.
1952ൽ ആയിരുന്നു അത്.
അവർ, ലോകത്തിലെ ആദ്യ ഹൈഡ്രജൻ ബോംബ് സ്ഫോടനത്തിന്റെ അവശിഷ്ടങ്ങളിൽ നിന്നാണ് 255 Fm കണ്ടെത്തിയത്.